《寄郏景仁郎中》
宋代·陈舜俞

早岁交情淡已亲，相逢羁旅白头新。
虽惭管鲍论高谊，欲慕陈雷卜近邻。
客舍每罗门外雀，归来还满甑中尘。
明年相逐东林去，未必鲈鱼驻得人。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。